open-index/open-wikipedia-markdown huggingface dataset:
Yleisradion hallintoneuvosto

**Yleisradion hallintoneuvosto** on Yleisradion korkein päättävä elin, jonka 21 jäsentä valitsee eduskunta. Lisäksi yhtiön henkilöstöllä on hallintoneuvostossa kaksi edustajaa, joilla on kokouksissa läsnäolo- ja puheoikeus, mutta ei äänioikeutta. Kaikki varsinaiset jäsenet ovat kansanedustajia.

Hallintoneuvoston jäseniksi on valittava tiedettä, taidetta, sivistystyötä ja elinkeino- ja talouselämää tuntevia sekä eri yhteiskunta- ja kieliryhmiä edustavia henkilöitä.

Hallintoneuvosto valitsee ja erottaa Yleisradion hallituksen, päättää asioista, jotka koskevat toiminnan huomattavaa supistamista tai laajentamista tai yhtiön organisaation huomattavaa muuttamista, valvoo sitä, että julkisen ohjelmatoiminnan tehtävät tulevat suoritetuiksi sekä laatii ennakkoarvion uusista palveluista ja toiminnoista. Hallintoneuvosto päättää myös yhtiön strategiasta sekä talouden ja toiminnan suuntaviivoista.

## Jäsenet

Eduskuntavaalien 2023 jälkeiset uudet Yleisradion hallintoneuvoston jäsenet valittiin 28. kesäkuuta 2023. Tuon jälkeen neuvostosta ovat lähteneet Timo Vornanen, Li Andersson, Maria Guzenina sekä Maria Ohisalo ja heidän tilalleen ovat tulleet Arja Juvonen, Anna Kontula, Riitta Mäkinen ja Jenni Pitko.

Yleisradion henkilöstön edustajat:

* Tapio Räihä

* Jukka Kuusinen

## Katso myös
* Yleisradion ohjelmaneuvostot (1936–1992)

## Lähteet

## Aiheesta muualla
*Yleisradion hallintoelimet ja niiden jäsenet 1964–1970, reporadio.fi (PDF)
Martina Rosucci

**Martina Rosucci** (s. 9. toukokuuta 1992) on italialainen jalkapalloilija. Hän on pelipaikaltaan keskikenttäpelaaja. Hän on pelannut Italian naisten maajoukkueessa vuoden 2019 MM-kilpailujen päättyessä 50 maaottelua ja tehnyt niissä kaksi maalia. MM-kilpailuissa 2019 hän pääsi vaihtopelaajana kentälle neljännesvälieräottelussa Kiinaa vastaan.

Rosucci on edustanut kotimaassaan Torinoa, Bresciaa ja vuodesta 2017 Juventusta.

## Lähteet
Deb Fischer

**Debra Lynelle Strobel ”Deb” Fischer** (s. 1. maaliskuuta 1951 Lincoln, Nebraska) on yhdysvaltalainen republikaanisenaattori. Hän on toiminut vuodesta 2013 lähtien toisena Nebraskan senaattoreista. Hänen nykyinen kautensa senaatissa päättyy tammikuussa 2031.

Ennen politiikkaan lähtemistä Fischer opiskeli Nebraskan yliopistossa ja työskenteli farmarina. Politiikassa Fischer on Yhdysvaltain senaatin lisäksi ollut Nebraskan yksikamarisessa lainsäädäntöelimessä vuosina 2005–2012.

## Lähteet
### Viitteet

## Aiheesta muualla

* Deb Fischerin kotisivut
Golf Pan-Amerikan kisoissa 2019

**Golfissa** kilpailtiin **[[Pan-Amerikan kisat 2019|Pan-Amerikan kisoissa 2019]]** 8. – 11. elokuuta 2019. Kilpailut käytiin Lima Golf Clubilla. Sekä miehille että naisille oli omat turnaukset sekä näiden lisäksi sekajoukkuekilpailu. Golfiin osallistui 64 urheilijaa. Menestynein maa oli Yhdysvallat, joka voitti kaksi kultamitalia. Eniten mitaleja voitti Paraguay, joka saavutti mitalin jokaisessa kilpailussa.

## Mitaliyhteenveto

## Mitalitaulukko

## Lähteet
KIC 8462852

**KIC 8462852** (**Tabbyn tähti** tai **Boyajianin tähti**) on Joutsenen tähdistössä noin 1&nbsp;470 valovuoden päässä Maasta sijaitseva F-tyypin pääsarjan tähti, jolta havaitiin epätavallisia kirkkauden vaihteluita Planet Hunters -projektin tuloksena. Havainto tehtiin Kepler-teleskoopin tekemien mittausten perusteella.

Historiallisten havaintojen mukaan tähti on himmentynyt jo sata vuotta. Vuosina 1890–1989 tähti oli himmentynyt noin 20 prosenttia.

## Esitetyt hypoteesit
Todennäköisenä vaihtoehtona pidetään avaruuspölyä, koska tähteä kiertävän pölyn hiukkaset ovat niin isoja, että ne pysyvät kiertoradalla, mutta niin pieniä, etteivät ne peitä kaikkia valon aallonpituuksia.

Jotkut tähtitieteilijät ovat esittäneet selitykseksi Dysonin sfääriä. Jason Wright esittää julkaisussaan, että kirkkauden muutokset ovat yhteensopivia "megastruktuurien parven" kanssa. Nämä rakennelmat voisivat olla aurinkopaneeleita. Steinn Sigurðssonin mukaan tällaiset rakennelmat eivät riittäisi selittämään himmentymistä. Pölyhiukkasta suuremmat kappaleet himmentäisivät yhtälailla kaikkia säteilyn aallonpituuksia, mutta infrapunasäteily oli himmentynyt vähemmän.

## Jatkotutkimukset
SETI-instituutti käytti Allen Telescope Arrayta radiosignaalien etsimiseen tähden läheisyydestä. Erityisesti etsittiin kapeakaistaista 1 hz:n signaalia ja laajakaistaisia signaaleja, joista jälkimmäiset voisivat olla peräisin avaruusaluksista. Selkeitä todisteita radiosignaaleista ei löytynyt.

## Lähteet
Jalkapallo Pan-Amerikan kisoissa 2019

**Jalkapallossa** kilpailtiin **[[Pan-Amerikan kisat 2019|Pan-Amerikan kisoissa 2019]]** 28. heinäkuuta – 10. elokuuta 2019. Kilpailut käytiin San Marcos Stadiumilla. Jalkapallossa sekä miehille että naisille oli omat turnaukset. Kumpaankin turnaukseen osallistui kahdeksan joukkuetta. Miesten turnaus pelattiin olympialaisista tutulla tavalla siten, että vain kolme pelaajaa saa olla syntynyt ennen 1. tammikuuta 1997. Miesten turnauksen voitti Argentiina ja naisten turnauksen Kolumbia

## Mitaliyhteenveto

## Mitalitaulukko

## Lähteet
Jousiammunta Pan-Amerikan kisoissa 2019

**Jousiammunnassa** kilpailtiin **[[Pan-Amerikan kisat 2019|Pan-Amerikan kisoissa 2019]]** 7. – 11. elokuuta 2019. Kilpailut käytiin Villa María del Triunfo Sports Centerissä. Jousiammunnassa kilpailtiin kahdeksassa kilpailumuodossa. Sekä miehet että naiset kilpailivat yksilökilpailun vastakaarijousella ja taljajousella sekä joukkuekilpailun vastakaarijousella. Sekajoukkuekilpailu käytiin kummallakin jousityypilä. Vastakaarijousikilpailuihin osallistui 32 urheilijaa ja taljajousikilpailuihin 10 urheilijaa. Vastakaarijousiyksilökilpailujen voittajat ja sekajoukkuekilpailun voittajajoukkue saivat paikan Tokion olympialaisissa 2020. Jos voittajat olivat jo saaneet paikan olympialaisissa, saa olympiapaikan paras urheilija tai joukkue, joka ei ollut vielä varmistanut paikkaansa olympialaisissa. Menestynein maa oli Yhdysvallat, joka voitti seitsemän mitalia, joista kaksi oli kultaisia. Myös Kanada saavutti kaksi kultamitalia.

## Mitaliyhteenveto

### Vastakaarijousi

### Taljajousi

## Mitalitaulukko

## Lähteet
Annamaria Serturini

**Annamaria Serturini** (s. 13. toukokuuta 1998) on italialainen jalkapalloilija. Hän on pelipaikaltaan hyökkäävä keskikenttäpelaaja. Hän on pelannut Italian naisten maajoukkueessa 30 maaottelua ja tehnyt niissä yhden maalin. Ensimmäisen aikuisten maaottelunsa hän pelasi vuonna 2019. MM-kilpailuissa 2019 hän pääsi vaihtopelaajana kentälle puolivälieräottelussa Alankomaita vastaan. MM-kilpailuissa 2023 hän pääsi vaihdosta kentälle alkulohko-ottelussa Ruotsia vastaan. Serturini saavutti alle 17-vuotiaiden MM-pronssia vuonna 2014.

Serturini on edustanut kotimaassaan Bresciaa, Baria, vuosina 2018–2024 Romaa ja helmikuusta 2024 alkaen Interiä.

## Lähteet
Tuusniemen lukio

**Tuusniemen lukio** on Tuusniemellä toimiva suomenkielinen lukio. Siellä opiskelee noin 50 lukiolaista. Samassa koulukeskuksessa toimii Tuusniemen yhtenäiskoulu.

## Lähteet
Laura Fusetti

**Laura Fusetti** (s. 8. lokakuuta 1990) on italialainen jalkapalloilija. Hän on pelipaikaltaan puolustaja tai keskikenttäpelaaja. Hän on pelannut Italian naisten maajoukkueessa kuusi maaottelua. Hän kuului Italian joukkueeseen MM-kilpailuissa 2019 mutta ei päässyt turnauksessa pelaamaan. Fusetti oli voittamassa alle 19-vuotiaiden Euroopan-mestaruutta vuonna 2008.

Fusetti on edustanut kotimaassaan Comoa, Bresciaa ja vuodesta 2018 AC Milania.

## Lähteet
Ajokaista

**Ajokaista** on ajoneuvolle tarkoitettu ajoradan pituussuuntainen osa. Ajokaistoja saatetaan päällystetyillä teillä erottaa toisistaan ja ohjata niillä tapahtuvaa kääntymistä tai ohittamista tai ajonopeutta ym. tiemerkinnöillä. Moottoriteillä ja muilla vilkkaammilla tieosuuksilla on ajosuuntaa kohden kaksi tai useampi ajokaistaa.

Kun ajokaista syystä tai toisesta päättyy, tästä ilmoitetaan liikennemerkein ja tiemerkinnöin. Ajokaistan päättyessä ensisijaisena sääntönä on, että päättyvällä kaistalla kulkevan ajoneuvon täytyy väistää jatkuvan kaistan puolella kulkevia ajoneuvoja. Joskus kaksi ajokaistaa saattavat myös yhdistyä. Tästä ilmoittava liikennemerkki astui voimaan vuoden 2020 tieliikennelain uudistuksen myötä. Tällaisessa paikassa ajoneuvojen täytyy siirtyä yhdistyneelle kaistalle vuorotellen.

Ajokaista voidaan myös varata jollekin tietylle kulkumuodolle. Tällaisia ajokaistoja ovat esimerkiksi linja-autokaistat ja pyöräkaistat.

Muutenkin ajokaistojen tyypillinen liikenne vaihtelee siten, että jotkut kaistat joillakin alueilla ovat paljolti raskaan liikenteen käytössä, kun taas jotkut kaistat joillakin alueilla ovat enimmäkseen henkilöautojen käytössä. Tämä otetaan huomioon liikennesuunnittelussa, kuten kaistojen leveyttä suunniteltaessa. Ajokaistoja suunniteltaessa on otettava huomioon myös jalankulun ja pyöräilyn kulkuväylät. Joissakin paikoissa on ajokaistakohtaisia nopeusrajoituksia.

## Katso myös
* Leveäkaistatie
* Ohituskaistatie
* Kaksiajoratainen tie

## Lähteet
Tuusniemen yhtenäiskoulu

**Tuusniemen yhtenäiskoulu** on Tuusniemellä toimiva suomenkielinen yhtenäiskoulu (luokka-asteet 1–9). Koulua käy noin 250 oppilasta. Koululla annetaan esikouluopetusta noin 20 lapselle. Samassa koulukeskuksessa toimii Tuusniemen lukio ja kirjasto.

Koulu osallistuu muun muassa Liikkuva koulu -hankkeiseen.


Kuva:Tuusniemen yhtenäiskoulu - Keskitie 34-38 - Tuusniemen kk - Tuusniemi - 2.jpg|Turulan koulukeskuksen pihaa ja kenttiä.
Kuva:Tuusniemen yhtenäiskoulu - Keskitie 34-38 - Tuusniemen kk - Tuusniemi - 4.jpg|Koulukeskuksen rakennuksia.
Kuva:Tuusniemen yhtenäiskoulu - Kirkonkylän koulun vanha koulurakennus - Keskitie 34-38 - Tuusniemen kk - Tuusniemi.jpg|Kirkonkylän vanha koulurakennus, joka oli koulukäytössä vielä 2010-luvun alkupuolella.


## Lähteet
Krépin Diatta

**Krépin Diatta** (s. 25. helmikuuta 1999) on senegalilainen jalkapalloilija. Hän on pelipaikaltaan keskikenttäpelaaja. Hän edusti vuonna 2017 norjalaisseura Sarpsborgia ja siirtyi vuonna 2018 belgialaiseen Club Bruggeen ja tammikuussa 2021 Ranskan pääsarjassa pelaavaan Monacoon.

Diatta pelasi Senegalin maajoukkueessa ensimmäisen maaottelunsa maaliskuussa 2019 Madagaskaria vastaan. Ensimmäisen maaottelumaalinsa hän teki kesäkuussa 2019 Afrikan-mestaruuskilpailujen alkulohko-ottelussa Tansaniaa vastaan. MM-kilpailuissa 2022 hän pelasi avauskokoonpanossa kahdessa ensimmäisessä alkulohko-ottelussa Alankomaita ja Qataria vastaan sekä neljännesvälieräottelussa Englantia vastaan. Hän on pelannut vuoden 2022 loppuun mennessä kaikkiaan 29 maaottelua ja tehnyt niissä kaksi maalia, joista toisen kesäkuussa 2021 ystävyysottelussa Sambiaa vastaan.

## Lähteet
Judo Pan-Amerikan kisoissa 2019

**Judossa** kilpailtiin **[[Pan-Amerikan kisat 2019|Pan-Amerikan kisoissa 2019]]** 8. – 11. elokuuta 2019. Kilpailut käytiin National Sports Villagessa. Sekä naisilla että miehillä oli seitsemän painoluokkaa. Kun jokaiseen painoluokkaan osallistui 10 urheilijaa, osallistui judoon yhteensä 140 urheilijaa.  Menestyneimmät maat olivat Kuuba ja Brasilia, jotka voittivat kummatkin viisi kultamitalia. Eniten mitaleja voitti Kuuba, joka saavutti 12 mitalia.

## Mitaliyhteenveto

### Miehet

### Naiset

## Mitalitaulukko

## Lähteet
Andy Susemihl

**Andy Susemihl** on saksalainen kitaristi. Hän on soittanut  heavy metal -yhtyeessä U.D.O.. 

Susemihl soitti 1980-luvulla kitaraa Sinnerin albumilla *[[Dangerous Charm]]* (1987) ja  U.D.O.n albumilla *[[Mean Machine]]* (1989). Vuonna 1992 hän soitti jälleen Sinnerissä, levyllä *[[No More Alibis]]* sekä Apen levyllä *Human Greed*.

Susemihl on tehnyt yhteistyötä David Reecen kanssa tämän soololevyllä *Universal Language* (2009) sekä yhtyeessä Bangalore Choir levyillä *Cadence* (2010) ja *Metaphor* (2015).

Susemihl on tehnyt yhtyeensä 7-9-7 kanssa yhden levyn *Get Me To The World On Time* (2004) ja kokoonpanolla Supermihl & Superfriends kaksi levyä vuosina 2008 ja 2013. Lisäksi hän on tehnyt neljä soololevyä, *Life Among The Roaches* (1995), *...King & The Giant* (2008), *Alles Wird Gut!* (2017) ja *Elevation* (2019).

## Lähteet

## Aiheesta muualla
* kotisivut
Karate Pan-Amerikan kisoissa 2019

**Karatessa** kilpailtiin **[[Pan-Amerikan kisat 2019|Pan-Amerikan kisoissa 2019]]** 9. – 11. elokuuta 2019. Kilpailut käytiin Villa El Salvador Sports Centerissä. Sekä naisille että miehille oli yksilö- ja joukkuekatakilpailut. Kumitessa kummallekin sukupuolelle oli viisi painoluokkaa. Yhteensä kilpailuihin osallistui 132 karatekaa. Menestynein maa oli Yhdysvallat, joka saavutti neljä kultamitalia. Eniten mitaleja voitti Venezuela, joka saavutti kahdeksan mitalia.

## Mitaliyhteenveto

### Miehet

### Naiset

## Mitalitaulukko

## Lähteet
Abdoulay Diaby

**Abdoulay Diaby** (s. 21. toukokuuta 1991 Nanterre, Ranska) on malilainen jalkapalloilija. Hän on pelipaikaltaan hyökkääjä. Hän on pelannut Ranskan lisäksi Belgiassa ja siirtyi vuonna 2018 portugalilaisseura Sportingiin.

Diaby pelasi Malin maajoukkueessa ensimmäisen maaottelunsa lokakuussa 2014 Etiopiaa vastaan ja teki heti ensimmäisessä maaottelussaan maalin. Hän on pelannut kaikkiaan 19 maaottelua ja tehnyt niissä seitsemän maalia. Hän on pelannut Afrikan-mestaruuskilpailuissa vuosina 2015 ja 2019.

## Lähteet
Lapinlahden terveyskeskus

**Lapinlahden terveyskeskus** on Lapinlahden kunnassa Pohjois-Savossa toimiva  terveysasema.  Perusterveydenhoitoa tarjotaan myös Varpaisjärven terveysasemalla.

Lapinlahden terveyskeskuksen päivystys palvelee kiireellistä hoitoa tarvitsevia ja ajanvarausasiakkaita arkisin kello 8-18 ja viikonloppuisin kello 8-16. Muulloin eli iltaisin ja öisin päivystyspalvelut ovat saatavilla Kuopion yliopistollisen sairaalan päivystyksestä (Puijonlaaksontie 2, Kuopio, C-ovi) tai Iisalmen sairaalan päivystyksestä (Riistakatu 23, Iisalmi).

## Lähteet

## Aiheesta muualla
*Terveyspalvelut  (lapinlahti.fi)
Bror Hellström

**Bror Hellström** (26. marraskuuta 1914 – 3. elokuuta 1992) oli ruotsalainen kestävyysjuoksija päämatkoinaan 5 000 ja 10 000 metriä.

Hellström nousi kansalliseen kärkeen 1930-luvun loppupuoliskolla. Hän sijoittui kolmanneksi Ruotsin vuoden 1936 mestaruuskisoissa 5&nbsp;000 metrillä ja pääsi edustamaan Ruotsia Berliin olympiakisoihin. Hän pääsikin karsinnoista loppukilpailuun ja sijoittui 13:nneksi Suomen Gunnar Höckertin ja Lauri Lehtisen voittamassa kisassa. Vuonna 1940 Hellströmistä tuli kaksoismestari eli hän voitti niin 5&nbsp;000 kuin 10&nbsp;000 metrin Ruotsin mestaruuden. Kovimpana kilpakumppanina Ruotsissa 1930-luvun lopulla Hellströmillä oli Henry Jonsson (myöh. Kälarne), joka voittikin useita 5 000 metrin Ruotsin mestaruuksia. Hellström oli kolme kertaa voittamassa 4 x 1500 metrin Ruotsin viestimestaruuden; ensin 1936 SoIK Hellasin, 1940 ja 1941 Brandkårens IK:n riveissä.  Suomalaisille Hellström tuli tunnetuksi kesällä 1940 voittamalla ensin elokuun alussa kansainvälisen 5&nbsp;000 metrin kilpailun Helsingin olympiastadionilla ja sen jälkeen syyskuun alussa Suomi-Ruotsi-Saksa -maaottelun 10&nbsp;000 metrin loppukiritaistelussa Saksan Max Syringin. Hellströmin 10&nbsp;000 metrin tuloksesta tulikin hänen ennätyksensä.

Käynnistyneen maailmansodan aikaan Ruotsin kestävyysjuoksutaso oli ehdotonta maailman huippua. Nimet Henry Kälarne, Arne Andersson, Gunder Hägg olivat kärjessä, mutta Bror Hellström oli vahvasti heidän takanaan. Hellström uusi Ruotsin 5&nbsp;000 metrin mestaruuden vielä kaksi kertaa eli vuosina 1941 ja 1942. Hän teki parhaan aikansa syyskuussa 1941 Tukholmassa ajan ollessa 14.15,8. Vuoden 1942 jälkeen Hellströmin ura kääntyikin laskuun eikä hän enää saavuttanutkaan menestystä.

Hellström nimitettiin uransa jälkeen Ruotsin yleisurheilun Stora Grabbareihin numerolla 96. Ammatiltaan hän oli palomies.

## Lähteet
McLaren M9A

**McLaren M9A** oli McLarenin Formula 1-auto, jota talli käytti kaudella  Britannian osakilpailussa. 
Auto oli nelivetoinen ja sen suunnitteli Jo Marquart. Autoa ajaneen Derek Bellin kilpailu päättyi keskeytykseen.

## Tulokset

## Huomioita

## Lähteet
Halujärvi (järvi)

**Halujärvi** () on noin viiden hehtaarin laajuinen järvi läntisessä Espoossa. Virallisen kaupunginosajaon mukaan se sijaitsee Espoonkartanon kaupunginosassa. Sen naapurijärviä ovat Dämman ja Kvarnträsk idässä sekä Loojärvi lännessä. Noin puolitoista kilometriä koilliseen sijaitsee Svartbäckträsket. Ämmässuon jätteenkäsittelykeskus sijaitsee Halujärven pohjoispuolella. Halujärven länsirannalla on pientaloasutusta; pääosin järven välitön ympäristö on metsää.

Halujärven vanhan ruotsinkielisen nimen takana saattaa olla vielä vanhempi suomenkielinen nimi, jonka sisällöstä on vain arvauksia. Erään teorian mukaan taustana on appellatiivi halopaju, joka viittaa järven rannoilla kasvaviin pajuihin. Suomen kielen haluamista tarkoittavan sanan kanssa Halujärvellä ei liene mitään tekemistä.

## Vesistösuhteet
Halujärvi sijaitsee Suomenlahden rannikkoalueessa (vesistöaluetunnus 81), jonka Mankinjoen valuma-alueeseen (81.057) järvi kuuluu. Järveen on johdettu lyhyet metsäojat. Sen laskuoja alkaa lounasrannasta ja se virtaa Halujärven kylän peltojen läpi kohti länttä, missä se laskee Loojärveen. Järven vedenpinnan korkeus on 44,4 metriä mpy (N2000).

## Lähteet
Adama Traoré

**Adama Traoré** on seuraavien henkilöiden nimi:

* Adama Traoré, espanjalainen jalkapalloilija
* Adama Traoré, vuonna 1989 syntynyt malilainen jalkapalloilija
* Adama Traoré, 5.6.1995 syntynyt malilainen jalkapalloilija
* Adama Traoré, 28.6.1995 syntynyt malilainen jalkapalloilija
* Adama Traoré, norsunluurannikkolainen jalkapalloilija
* Adama Traoré (1992–2016), ranskanmalilainen mies, joka kuoli poliisin käsittelyssä
Moussa Marega

**Moussa Marega** (s. 14. huhtikuuta 1991 Les Ulis, Ranska) on malilainen jalkapalloilija. Hän on pelipaikaltaan hyökkääjä. Hän on pelannut vuodesta 2015 Portugalissa ja edustanut siellä Marítimoa, Portoa ja lainasopimuksella Vitória Guimarãesia.

Marega pelasi Malin maajoukkueessa ensimmäisen maaottelunsa kesäkuussa 2015 Etelä-Sudania vastaan. Hän on pelannut kaikkiaan 20 maaottelua ja tehnyt niissä kolme maalia. Hän on pelannut Afrikan-mestaruuskilpailuissa vuosina 2017 ja 2019.

## Lähteet
Katolinen kirkko Bulgariassa

**Katolinen kirkko [[Bulgaria]]ssa**  toimii osana maailmanlaajuista katolista kirkkoa paavin ja hänen kuuriansa hengellisessä ohjauksessa.

## Organisaatio ja jäsenmäärä
Bulgariassa toimii kaksi latinalaista riitusta käyttävää hiippakuntaa, Sofian ja Plovdivin hiippakunta, johon kuului vuonna 2017 18 seurakuntaa ja 33 000 jäsentä, sekä Nikopolin hiippakunta, johon kuului vuonna 2016 21 seurakuntaa ja 30 000 jäsentä. Lisäksi maassa toimii Bulgarian kreikkalaiskatolinen kirkko, joka on suoraan paavin alainen ja noudattaa bysanttilaista riitusta. Heidän hiippakuntanaan toimii Sofian apostolinen eksarkaatti, johon vuonna 2016 kuului 16 seurakuntaa ja 10 000 jäsentä.

Vuoden 2017 lopussa Bulgariassa oli noin 68 000 katolista, jolloin heitä oli 0,96% Bulgarian väestöstä.

## Lähteet
Svartbäckträsket

**Svartbäckträsket** on Uudellamaalla Espoossa Nupurin lähellä sijaitseva järvi. Virallisen kaupunginosajaon mukaan se sijaitsee Kolmperän kaupunginosassa.

## Maantietoa
Svartbäckträsket on 500 metriä pitkä, 200 metriä leveä, ja sen pinta-ala on 7,0 hehtaaria. Jokilaakson metsäiset mäet kohoavat järven itä- ja länsipuolella 30 metrin korkeuteen vedenpinnasta. Järven eteläpuolella sijaitsee pieni maatila, jonka tie ylittää lasku-uoman luusuassa. Järvessä ei ole kartan mukaan saaria. Järven rantaviivan pituus on 1,2 kilometriä ja järven länsirannat ovat luhtamaata. Ämmässuon jätteenkäsittelykeskus sijaitsee Svartbäckträsketin luoteispuolella. Turunväylä kulkee Svartbäckträsketin pohjoispuolitse.

## Vesistösuhteet
Svartbäckträsket sijaitsee Suomenlahden rannikkoalueessa (vesistöaluetunnus 81), jonka Mankinjoen valuma-alueeseen (81.057) järvi kuuluu. Se on Gumbölenjoen läpivirtausjärvi. Siihen tulee pohjoisesta Nupurinjärvestä alkava jokiosuus (entinen Svartbäcken ?) ja järven eteläpäästä jatkaa joen seuraava osuus Kvarnträsketiin. Järven vedenpinnan korkeus on 27,4 metriä mpy (N2000).

## Lähteet
Mertjärvi (Padasjoki)

**Mertjärvi**  on Päijät-Hämeessä Padasjoella Kauratun pohjoispuolella sijaitseva järvi.

## Maantietoa
Järven pinta-ala on 3,1 hehtaaria, se on 350 metriä pitkä ja 200 metriä leveä. Se sijaitsee Kalliojärven vieressä kapean kannaksen takana. Kannaksella kulkee valtatie 24, josta näkee järven hyvin. Siinä ei ole kartan mukaan saaria ja sen rantaviivan pituus on 850 metriä. Järven rannat ovat metsämaata, jolle on rakennettu yksi vapaa-ajan asunto. Sille tulee tie valtatieltä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Lummennen ja Vesijaon valuma-alueella (14.25), jonka Lummenen alueeseen (14.254) järvi kuuluu. Järven vedenpinnan korkeus on 122,3 metriä mpy. Järveen laskee valtatien alitse oja Kalliojärvestä ja suo-oja pohjoisesta, jonka lähteenä on Munuanjärvi. Järven laskuoja lähtee järven länsipäästä ja se laskee pinen lammen kautta Koveroon. Laskuojalle tulee pudostusta 0,8 metriä. Vesireitti päättyy lopuksi Lummenneen, joka on bifurkaatiojärvi.

## Lähteet
Adama Traoré (28.6.1995)

**Adama Traoré** (s. 28. kesäkuuta 1995 Bamako) on malilainen jalkapalloilija. Hän on pelipaikaltaan keskikenttäpelaaja. Hän on kotimaansa lisäksi pelannut Ranskassa, Belgiassa ja Portugalissa. Hän on edustanut vuodesta 2015 ranskalaisseura Monacoa mutta pelasi kevätkauden 2019 lainasopimuksella belgialaisessa Cercle Bruggessa ja pelaa kaudella 2019–2020 lainalla Ranskan pääsarjan Metzissa.

Traoré on pelannut Malin maajoukkueessa 14 maaottelua ja tehnyt niissä neljä maalia. Hän oli mukana vuoden 2019 Afrikan-mestaruusturnauksessa ja teki maalin alkulohko-ottelussa Mauritaniaa vastaan, kuten teki myös hänen kolmisen viikkoa aiemmin syntynyt täyskaimansa, joka tuli vaihtopelaajana kentälle nuoremman Traorén tullessa vaihtoon.

## Lähteet
Joroisten yhtenäiskoulu

**Joroisten yhtenäiskoulu** on Joroisten kirkonkylässä toimiva suomenkielinen yhtenäiskoulu (luokka-asteet 1–9). Siihen kuuluu Kirkonkylän alakoulu (Koulutie 3) ja Kirkonkylän yläkoulu (Koulutie 1).  Yhtenäiskoulun ja Joroisten lukion rehtorina työskentelee Satu Immonen (2019–). 

Vuonna 2016 yhtenäiskoulua kävi 356 oppilasta. 

## Lähteet
Michael Holm

**Michael Holm** (oik. Lothar Bernhard Walter; s. 29. heinäkuuta 1943 Stettin) on saksalainen laulaja-lauluntekijä ja tuottaja.

## Ura
Michael Holm perusti ensimmäisen yhtyeensä viisitoistavuotiaana. Hänen ammattimainen uransa alkoi 1961, jolloin julkaistiin single "Texas-Jimmy". Vuonna 1969 julkaistiin cover-versio Doug Sahmin hitistä "Mendocino", josta tuli vuoden myydyin single Saksassa. 1970-luvulla ilmestyi useita menestyssävellyksiä, kuten "Tränen lügen nicht" (1974). Michael Holmin yhteistyökumppaneita oli muun muassa tuottaja Giorgio Moroder. Vuosina 1982–2004 Michael Holmilta ei ilmestynyt ainuttakaan studioalbumia. Tuolloin hän työskenteli Kristian Schultzen kanssa Projekt Cuscon parissa.

Michael Holm on tuottanut musiikkia muun muassa artisteille Lisa Nemzo ja Guildo Horn.

## Studioalbumit
*Auf der Straße nach Mendocino (1970)
*Michael Holm (1971)
*Meine Songs (1972)
*Stories (1973)
*Spinach 1 (1973)
*Tränen lügen nicht - Lieder zum Träumen (1975)
*Wenn ein Mann ein Mädchen liebt (1975)
*Zwei Gesichter (1976)
*Poet der Straße (1977)
*Labyrinth (1978)
*El Lute (1979)
*Halt mich fest (1980)
*Im Jahr der Liebe (1981)
*Liebt euch! (2004)
*Mal die Welt (2007)
*Holm 2011 (2010)
*Als die alten Zeiten jung war’n (2017)

## Lähteet

## Aiheesta muualla
*Discogs: Michael Holm
Stig Håkansson

**Stig Håkansson ** (19. lokakuuta 1918 – 2000) oli ruotsalainen pituushyppääjä ja pikajuoksija, joka menestyi eritoten 1940-luvulla. Hänen paras saavutuksensa oli vuoden 1946 Oslon EM-kisoissa 4 × 100 metrin viestikulta Ruotsin joukkueessa. Hän menestyi 1960-luvulla curlingissa ja edusti joukkueensa kanssa Ruotsia lajin MM-kisoissa vuonna 1968.

## Ura
Håkansson aloitti yleisurheilu-uransa 1930-luvun lopulla. Hän voitti Ruotsin pituushyppymestaruuden vuonna 1939. Seuraavana vuonna hän voitti hopeaa niin pituushypyssä kuin 100 metrillä. Håkanssonin huippuvuosi oli 1944, jolloin hän voitti niin pituuden kuin 100 metrin Ruotsin-mestaruudet. Saman vuoden syksynä hän teki myös omat henkilökohtaiset ennätyksensä niin 100 metrillä, 200 metrillä kuin pituudessa. Vuonna 1945 hän voitti 100 metrin ja vuonna 1946 pituuden mestaruuden. Vuosi 1946 oli toisen maailmansodan jälkeen ensimmäinen kansainvälinen kilpailukausi. Silloin järjestettiin Norjassa Oslossa EM-kisat. Niissä Håkansson oli yhdessä Stig Danielssonin, Inge Nilssonin ja Olle Laesskerin kanssa Ruotsin pikaviestijoukkueessa, joka voitti Euroopan-mestaruuden. Lisäksi hän sijoittui niin 100 metrillä kuin pituudessa viidenneksi. Pituudessa maanmies Olle Laessker voitti Oslon EM-kisoissa. Håkansson nimitettiin yleisurheilu-uransa jälkeen yleisurheilun stor grabbiksi numerolla 107.

Yleisurheilu-uransa jälkeen Håkansson pelasi Karlstadissa IF Götassa curlingia, ja hän voitti johtamassaan joukkueessa ensin Ruotsin-mestaruuden ja sijoittui sitten neljänneksi samalla Götan joukkueella vuoden 1968 MM-kisoissa Kanadassa. Hän toimi IF Götan puheenjohtajana 1960-luvulla. Håkanssonin pojat Lars-Eric Håkansson ja Thomas Håkansson edustivat 1970-luvulla Ruotsia curlingin EM-kisoissa.
 
## Parhaat tulokset
*100 m: 10,6, 1. lokakuuta 1944, Karlstad
*200 m: 21,9, 17. syyskuuta 1944, Göteborg
*Pituushyppy: 7,50, 8. lokakuuta 1944, Sigtuna

## Lähteet
 

## Asiasta muualla
* Stig Håkanssonin parhaat kisat
* Yleisurheilun Stora Grabbar & Tjejer 
* Karlstads Curlingklubb
Joroisten lukio

**Joroisten lukio** on Joroisten kirkonkylässä toimiva suomenkielinen lukio. Se sijaitsee Joroisten yhtenäiskoulun yläkoulun kanssa samassa kiinteistössä (Koulutie 1). Lukion ja yhtenäiskoulun rehtorina työskenteli Antti Karjula (2017-2019). Vuodesta 2019 lukion ja yhtenäiskoulun vt. rehtorina on työskennellyt Satu Immonen-Kähäri. Lukiossa toimii salibandy- ja frisbeegolflinja.

## Lähteet

## Aiheesta muualla
*Joroisiin Suomen ensimmäinen frisbeegolflukio (14.12.2016) (frisbeegolfradat.fi)
Donald Fields

**Donald William Fields** (20. kesäkuuta 1937 Leeds, Englanti – 7. joulukuuta 1987 Helsinki) oli brittiläinen Suomessa työskennellyt toimittaja ja englannin kielen opettaja.

Fields asui Suomessa 1960-luvun keskivaiheilta alkaen ja teki aluksi englanninkielisiä ohjelmia Ylen ulkomaanpalvelulle ja opetti englantia Helsingin kauppakorkeakoulussa. Myöhemmin hän toimi *[[The Sunday Times]]in* Pohjoismaiden-kirjeenvaihtajana ja teki juttuja myös *[[The Guardian]]*- ja *[[The Independent]]* -sanomalehtiin, UPI-uutistoimistolle, BBC:lle, tanskalaiseen *[[Politiken]]*-lehteen sekä eräille Pohjois-Amerikan radioasemille.

Donald Fieldsin suorasanainen raportointi muun muassa Suomen ulkopolitiikasta herätti Suomessa närkästystä jopa viranomaisissa. Hänet muistetaan muun muassa vuoden 1982 artikkelistaan ”Suomalainen itsesensuuri”, joka julkaistiin *[[Index of Censorship]]* -lehden lisäksi *Helsingin Sanomissa*. 

Fields yhdisti kielenopetusta ja journalismia *Helsingin Sanomien* englanninkielisissä pakinoissaan. Hän myös näytteli television kielenopetusohjelmissa, kuten Neil Hardwickin ja Joseph Whiten käsikirjoittamassa kaksiosaisessa englanninkielisessä minisarjassa *Invitation to a Murder* (Yle 1976, ohj. Marjatta Cronwall).

Fields kuoli 50-vuotiaana Helsingissä. Hänet on haudattu Helsingissä Hietaniemen hautausmaalle.

## Lähteet
Kuvansin koulu

**Kuvansin koulu** on Joroisten kunnan Kuvansin taajamassa toimiva suomenkielinen alakoulu (luokka-asteet 1–6). Koululta on noin 12 kilometriä Joroisten kirkonkylän keskustaan (etelään) ja 6 kilometriä Varkauden keskustaan (pohjoiseen). Vuonna 2016 koulua kävi 93 oppilasta. 

## Lähteet
Adama Traoré (5.6.1995)

**Adama Traoré** (s. 5. kesäkuuta 1995 Bamako) on malilainen jalkapalloilija. Hän on pelipaikaltaan hyökkääjä. Hän on kotimaansa lisäksi pelannut Kongon demokraattisessa tasavallassa ja Ranskassa. Hän on edustanut vuodesta 2018 Metziä mutta pelasi kevätkauden 2019 lainasopimuksella Orléansissa.

Traoré pelasi Malin maajoukkueessa vuoden 2019 Afrikan-mestaruusturnauksessa ja teki maalin alkulohko-ottelussa Mauritaniaa vastaan, kuten teki myös hänen kolmisen viikkoa myöhemmin syntynyt täyskaimansa, joka tuli vaihtoon vanhemman Traorén tullessa kentälle.

## Lähteet
Tribedo

**Tribedo Oy,** vuoteen 2021 **Opset**, on vuonna 2001 perustettu suomalainen OP Pohjolan ja Bravedo Oy:n yhteisyritys, joka tuottaa OP Pohjolalle asiakas- ja asiantuntijapalveluita. Tribedon liikevaihto oli lähes 53 miljoonaa euroa vuonna 2024.

Tribedolla on toimipisteet viidellä paikkakunnalla: Helsingissä, Tampereella, Kuopiossa, Joensuussa sekä Oulussa.

## Tehtävät ja henkilöstö
Tribedon tarjoamia tehtäväalueita ovat esimerkiksi monikanavainen asiakaspalvelu, taustapalvelut, talousrikollisuuden torjunta, selvittely- ja tukitehtävät sekä IT-alan palvelut ja asiantuntijatehtävät.  

Palveluita tuotetaan suomeksi ja ruotsiksi.

Tribedossa työskentelee noin 900 henkilöä.

Bravedo Oy osti ISS Palvelut Oy:n osuuden Tribedosta toukokuussa 2021. Yritysnimi muuttui omistajavaihdoksen myötä Opsetista Tribedoksi. 

## Lähteet
Kehonrakennus Pan-Amerikan kisoissa 2019

**Kehonrakennuksessa** kilpailtiin **[[Pan-Amerikan kisat 2019|Pan-Amerikan kisoissa 2019]]** 10. elokuuta 2019. Kilpailut käytiin Chorrillos Military Schoolissa. Naisille ja miehille oli omat sarjat. Kumpaankin sarjaan osallistui 16 urheilijaa. Elsalvadorilainen urheilija voitti kummankin sarjan.

## Mitaliyhteenveto

## Mitalitaulukko

## Lähteet
Keilailu Pan-Amerikan kisoissa 2019

**Keilailussa** kilpailtiin **[[Pan-Amerikan kisat 2019|Pan-Amerikan kisoissa 2019]]** 25. – 31. heinäkuuta 2019. Kilpailut käytiin National Sports Villagessa. Sekä naisille että miehille oli yksilö- ja parikilpailut. Keilailukilpailuihin osallistui yhteensä 64 urheilijaa. Menestynein maa oli Yhdysvallat, joka saavutti neljä mitalia, joista kaksi oli kultaisia.

## Mitaliyhteenveto

## Mitalitaulukko

## Lähteet
Koripallo Pan-Amerikan kisoissa 2019

**Koripallossa** kilpailtiin **[[Pan-Amerikan kisat 2019|Pan-Amerikan kisoissa 2019]]** 27. heinäkuuta – 10. elokuuta 2019. Kilpailut käytiin Eduardo Dibós Coliseumissa. Koripallossa pelattiin sekä tavallisessa 5x5-koripallossa että 3x3-koripallossa. Kummallekin sukupuolelle oli omat turnaukset. 3x3-turnaukseen osallistui kuusi maata ja 5x5-turnaukseen kahdeksan maata. Menestynein maa oli Yhdysvallat, joka voitti kaksi neljästä turnauksesta sekä yhteensä neljä mitalia.

## Mitaliyhteenveto

## Mitalitaulukko

## Lähteet
Tehtaantyttö

**Tehtaantyttö** on artistinimellä M julkaisevan laulaja-lauluntekijä Minja Kosken ensimmäinen sooloalbumi. Se julkaistiin 22. syyskuuta 2017. Albumin nimikappale oli M:n ensimmäinen singlejulkaisu. Koski on säveltänyt ja sanoittanut kaikki kappaleet. Tuottajana toimi Miikka Ahlman. Albumin kappaleiden sovittajia olivat Kosken ja Ahlmanin lisäksi Simo Saukkola ja Jussi-Pekka Parviainen.

## Vastaanotto
Musiikkilehti *[[Soundi|Soundin]]* Antti Granlund antoi levylle täydet viisi tähteä ja MTV:n musiikkitoimittaja Visa Högmander nimesi sen vuoden 2017 parhaaksi kotimaiseksi studioalbumiksi.

## Kappaleet

# Tiedän – 4.14
# Lampi – 3.12
# Tehtaantyttö – 3.35
# Kaarina – 3.55
# Sillat – 5.28
# Maan ja taivaan väliltä – 3.04
# Nuku – 5.02
# Muista – 3.40
# Kuolleen naisen maalauksia – 4.06
# Puitten alla – 4.57

## Lähteet
Käsipallo Pan-Amerikan kisoissa 2019

**Käsipallo** kilpailtiin **[[Pan-Amerikan kisat 2019|Pan-Amerikan kisoissa 2019]]** 24. heinäkuuta – 5. elokuuta 2019. Kilpailut käytiin National Sports Villagessa. Sekä naisille että miehille oli omat turnauksensa. Kumpaankin turnaukseen osallistui kahdeksan joukkuetta. Kummankin turnauksen voittaja sai paikan Tokion olympialaisissa 2020. Brasilia voitti naisten turnauksen ja Argentiina miesten turnauksen.

## Mitaliyhteenveto

## Mitalitaulukko

## Lähteet
Tarzan ja pikkuväki

**Tarzan ja pikkuväki** (*Tarzan and the Ant Men*) on Edgar Rice Burroughsin romaani, joka julkaistiin vuonna 1924. Tarzan ja pikkuväki on Tarzan -kirjasarjan 10. osa.

Ensimmäinen suomennos julkaistiin vuonna 1925.

## Lähteet
Leike

**Leike** on ohut, mutta melko iso naudan tai sian lihasta leikattu lihaviipale, joka on kypsennetty pannulla. Ennen paistamista se usein leivitetään eli kastellaan vatkatulla kananmunalla ja kastetaan korppujauhon, suolan ja pippurin seokseen. Leivittäminen tekee paistopinnoista rapean. Tällainen on esimerkiksi wieninleike. Muita leikkeitä ovat ovat muun muassa sveitsinleike (juusto-kinkkutäyte), havaijinleike (päällä ananasrengas) ja oskarinleike (päällä katkarapuja ja parsaa kastikkeessa). Leike voi olla myös leivitetty siipikarjan tai kalan lihasta leikattu viipale. Leike-nimitystä käytetään lisäksi leikkeletuotteista, kuten vaikkapa kinkkuleikkeestä.

## Lähteet

## Aiheesta muualla
Tarzan, viidakon valtias (kirja)

**Tarzan, viidakon valtias** (*Tarzan, Lord of Jungle*) on Edgar Rice Burroughsin romaani, joka julkaistiin vuonna 1928. Tarzan, viidakon valtias on Tarzan -kirjasarjan 11. osa.

Ensimmäinen suomennos julkaistiin vuonna 1929.

## Lähteet
Leikkele

**Leikkele** () on yleisimmin voileivän päällysteenä tai kylmänä alkuruokana syötävä ohueksi viipaloitu lihavalmiste. Myös kasviproteiinista valmistettuja viipaleita voidaan kutsua leikkeleiksi. Yhdysvalloissa termillä tarkoitetaan lisäksi myös juustoviipaleita.

*Kokolihaleikkeleitä* valmistetaan esimerkiksi kinkusta, paistista tai fileestä. *Kinkkuleikkele* tarkoittaa puolestaan leikkelettä, jonka valmistuksessa on käytetty kinkun lisäksi sidonta-ainetta kuten tärkkelystä tai proteiini- tai kuituvalmisteita ja jotka eroavat lisäksi leikkelemakkarasta hienonnusasteen sekä valmistusmenetelmän suhteen. Kinkkuleikkeleen valmistukseen saa käyttää vähäisessä määrin myös muuta sianlihaa.

Leikkeleitä valmistetaan myös makkarasta, jolloin tuotetta kutsutaan *leikkelemakkaraksi*. 

*Kasvipohjaisena leikkeleenä* tai *kasvisleikkeleenä* markkinoidaan Suomessa esimerkiksi gluteenista tai soija- ja vehnäproteiinista sekä ruokaöljystä valmistetun kasvismakkaran viipaleita.

*Kalaleikkeleenä* markkinoidaan Suomessa esimerkiksi kalasta ja perunajauhosta valmistetun kalamurekkeen viipaleita.

*Leikkelelautanen* (engl. c*harcuterie board*) on lautanen, johon on koottu erilaisia leikkeleitä ja muita kylmänä nautittavia elintarvikkeita kuten esimerkiksi juustoa ja suolakeksejä. 

*Leikkelepöytä* on noutopöytä, jossa on tarjolla erilaisia leikkeleitä.

## Katso myös
*Leike

## Lähteet
* 
* 

### Viitteet

## Aiheesta muualla
Kaizen

**Kaizen** (改善) on alun perin japaninkielinen termi ja tarkoittaa jatkuvaa parantamista pienissä askeleissa. Kaizen on Lean-ajatteluun pohjautuva menetelmä ja sitä käytetään erilaisten prosessien parantamiseen yhdessä organisaation johdon ja työntekijöiden kanssa. Kaizenin perusajatuksena on parantaa prosesseja jatkuvasti pienissä askeleissa vähentämällä hukkaa. Merkittäviä parannuksia saadaan aikaan lyhyessä ajassa ilman suuria investointeja tai riskejä. Yksi tunnetuimpia ja pitkäaikaisempia Kaizen-vaikuttajia on Masaaki Imai. Hän on kirjoittanut useita Kaizen-kirjoja, esim. *Gemba Kaizen *, joka vapaasti käännettynä tarkoittaa jatkuvaa parantamista työpisteessä.

## Kaizenilla saavutettavia tuloksia
Kaizen-menetelmää on jo kauan sovellettu teollisuudessa ja viime aikoina yhä useammin menestyksellisesti myös muilla aloilla. Kaizenilla aikaansaatuja tuloksia ovat esim.:

* läpimenoaikojen lyheneminen 90 %,
* prosessin tehostuminen 30-50 % ja
* työtyytyväisyyden paraneminen 30 %.

Kaizenin muita etuja ovat mm. tulosten nopeus, vähäinen aikainvestointi, johdon ja työntekijöiden sitoutuminen, vastarinnan nopea hallinta sekä työntekijöiden valmiuksien parantaminen.

## Kaizen-työpaja
Kaizen-menetelmää voidaan käyttää esim. 3-5 päivän kestävissä työpajoissa. Tyypillinen Kaizen-työpaja koostuu kolmesta vaiheesta:

# Valmistelu (1-2 viikkoa ennen Kaizen-työpajaa), jolloin mm. määritetään Kaizenin tavoite, varmistetaan johdon tuki sekä huolehditaan riittävistä resursseista Kaizen-työpajan aikana ja sen jälkeen.
# Kaizen-työpaja (2-5 päivää), jossa parannettava prosessi analysoidaan, prosessin ongelmat määritetään ja mietitään ratkaisut ongelmien poistamiseksi erilaisia Lean-työkaluja käyttäen.
# Parannustoimenpiteiden jalkauttaminen ja jatkuva parantaminen (15-20 päivää). Työpajan jälkeen ratkaisut toteutetaan välittömästi ja tuloksia seurataan ja niitä pyritään parantamaan edelleen esim. uudella Kaizen-työpajalla.

Kaizen-työpajan suunnittelusta ja toteuttamisesta on kirjoitettu laajasti esim. kirjassa "*The Kaizen Event Planner: Achieving Rapid Improvement in Office, Service, and Technical Environments" *.

Kaizen on olennainen tekijä luomaan yrityksille Lean-kulttuuria, jossa tavoitellaan jatkuvan parantamisen ajattelumallia kaikilla organisaatiotasoilla.

## Läheiset käsitteet
Kaizen osa Lean käsitteitä, kuten myös 5S, JIT (JOT) sekä Toyotan tuotantojärjestelmä (TPS).

## Lähteet
Åke Stenqvist

**Åke Valter Stenqvist** (31. tammikuuta 1914 Tukholma – 12. elokuuta 2006 Tukholma) oli ruotsalainen pikajuoksija ja pituushyppääjä, joka saavutti parhaana menestyksenä vuoden 1938 EM-kisojen pikaviestihopeaa. Lisäksi hän oli aktiivi käsipalloilija ja pelasi 1940-luvulla muutaman käsipallomaaottelun Ruotsin maajoukkueessa.

Åke ”Fisken” Stenqvist saavutti ensimmäisen Ruotsin mestaruutensa pituushypyssä vuonna 1935 ja uusi mestaruuden peräti kuusi kertaa eli mestrauusvuodet olivat 1935–42. Samanaikaisesti hän kilpaili 5-ottelussa ja saavutti siinä kolme Ruotsin mestaruutta vuosina 1940–42. Hän edusti vuosina 1935–38 tukholmalaisseura IK Modea ja saavutti seuran riveissä Ruotsin 4&nbsp;x&nbsp;100 metrin viestipronssia vuonna 1937 ja viestihopeaa 1938. Vuoden 1938 jälkeen hän edusti toista tukholmalaisseuraa IF Sleipneria, jonka riveissä hän saavutti viestikultaa vuonna 1940, viestipronssia 1941 ja 1942 sekä viestipronssia 1943. 

Berliinin vuoden 1936 olympialaisten pituushypyssä Stenqvist selvisi karsinnoista finaaliin, jossa hän sijoittui kymmenenneksi. Lisäksi hän oli mukana Ruotsin pikaviestijoukkueessa, joka jäi niukasti finaalista samalla ajalla Kanadan joukkueen kanssa, joka selvisi kuudentena pikaviestifinaaliin. Vuoden 1938 Pariisin EM-kisoissa Stenqvist oli mukana Ruotsin 4&nbsp;x&nbsp;100 metrin pikaviestijoukkueessa, joka otti hopealle ajalla 41,1 yhdessä Gösta Klemmingin, Lennart Lindgrenin ja Lennart Strandbergin kanssa. Lisäksi oli henkilökohtaisessa lajissa pituudessa sijalla 11.

## Parhaat tulokset
*100 m: 10,7 (Södertälje 17. kesäkuuta 1938)
*200 m: 21,8 (Tukholma 15. heinäkuuta 1938)
*400 m: 49,6 (Tukholma 18. syyskuuta 1938)
*Pituushyppy: 7,47 (Berliini, Saksa 1. elokuuta 1937)
*Kuula: 12,24
*Kiekonheitto: 36,42
*Keihäänheitto: 55,60
*5-ottelu: 4 403 pist.

Hänet nimettiin yleisurheilusaavutustensa johdosta jo vuonna 1935 yleisurheilun Stora grabbariksi numerolla 94.

## Monipuolinen palloilija
Yleisurheilun lisäksi Åke Stenqvist oli monipuolinen palloilija. Parhaimman menestyksensä hän saavutti käsipallossa Sleipner IF:n riveissä vuodesta 1938 alkaen. Hän pelasi myös kolme maaottelua Ruostin käsipallomaajoukkueessa vuosina 1943–45. Lisäksi hän pelasi urheilu-uransa alkuvuosina palloilun tukholmalaisseura Karlbergs BK:ssa juniorivuosinaan 1929–32 jalkapallomaalivahtina ja 1931–43 seuran jääkiekkojoukkueessa puolustajana. Lisäksi hän pelasi jääpalloa yleisurheiluseurassaan IK Modessa vuosina 1936–38 ja sen jälkeen toisessa tukholmalaisseurassa Järva IS vuosina 1940–43.

## Aiheesta muualla
* Sport Reference - Åke Stenqvist 
* European Athletics Champoinships - Paris 1938
* brinkster.net - Åke Stenqvist 
* Yleisurheilun stora grabbarit 
* Svenska landslagsmän i handboll 1934-2005
Piimäjuusto

**Piimäjuusto** on maidosta ja piimästä tehty tai piimällä hapatettu, juoksetettu tuorejuusto, jonka tekoon nykyisin käytetään osaksi myös kermaviiliä. Seosta lämmitetään, kunnes hera erottuu. Hera valutetaan pois seoksesta juustoliinalla (kostutetulla sideharsolla) vuoratussa lävikössä tai juustokehässä, ja kiinteä aines maustetaan suolalla ja joskus myös yrteillä. Juusto kiedotaan sideharsoon, sen päälle laitetaan paino ja sen annetaan jäähtyä viileässä. Haluttaessa pintaan kaunis kullanruskea väri juustoa voidaan pitää kymmenen minuuttia kuumassa uunissa.

Perinteistä piimäjuustoa on valmistettu kotikeittiöissä etenkin Ahvenanmaalla, Hämeessä, Satakunnassa, Uudellamaalla ja Varsinais-Suomessa.

Cottage cheese on Englannissa ja Yhdysvalloissa valmistettu valkoinen piimäjuusto.

## Lähteet
*
*

### Viitteet
Kermajuusto

**Kermajuusto** on runsasrasvainen juustotyyppi, jossa rasvan osuus kuiva-aineesta on vähintään puolet. Suomalaiset kermajuustot ovat alkuaan täysrasvaisia, puolipehmeitä ja murukoloisia. Niiden maku on happamaan vivahtava, ja niiden koko ja muoto vaihtelevat. Juustokiekon paino on tyypillisesti 3–6 kg. Suomessa tämä juustotyyppi on lähtöisin Varsinais-Suomesta. Esimerkiksi Oltermanni ja Turunmaa ovat kermajuustoja.

## Lähteet

## Aiheesta muualla
Tarzan ja kadonnut valtakunta

**Tarzan ja kadonnut valtakunta** (*Tarzan and the Lost Empire*) on Edgar Rice Burroughsin romaani, joka julkaistiin vuonna 1929. Tarzan ja kadonnut valtakunta on Tarzan -kirjasarjan 12. osa.

Ensimmäinen suomennos julkaistiin vuonna 1942.

## Lähteet
Lainelautailu Pan-Amerikan kisoissa 2019

**Lainelautailussa** kilpailtiin **[[Pan-Amerikan kisat 2019|Pan-Amerikan kisoissa 2019]]** 29. heinäkuuta – 4. elokuuta 2019. Kilpailut käytiin Punta Rocasissa. Lainelautailussa kilpailtiin neljässä eri kilpailumuodossa. Yksi oli avoin luokka, jossa kilpailtiin tavallisella lainelaudalla. Tämän lisäksi longboardille eli pidemmälle lainelaudalle oli oma luokka. SUP-laudoille oli sekä surffaus- että kilpa-ajokilpailut. Kaikista kilpailuista oli miehille ja naisille omat luokat. Avoimen luokan, lyhemmän laudan kilpailu, toimi karsintakilpailuna Tokion olympialaisiin 2020. Menestynein maa oli isäntämaa Peru, joka voitti kolme kahdeksasta luokasta ja yhteensä seitsemän mitalia.

## Mitaliyhteenveto

### Miehet

### Naiset

## Mitalitaulukko

## Lähteet
Näytän missä asun

**Näytän missä asun** on artistinimellä M julkaisevan Minja Kosken toinen sooloalbumi. Solina Records julkaisi sen 22. helmikuuta 2019. Albumin päätuottajana toimi Miikka Ahlman. Kappaleiden sovituksista vastasivat Kosken ja Ahlmanin lisäksi Simo Saukkola, Jussi-Pekka Parviainen ja Aleksi Kaufmann. Näytän missä asun -albumi valittiin vuoden 2019 Emma-ehdokkaaksi kriitikoiden valinta -kategoriassa. Minja Koski oli myös ehdolla 2020 Teosto-palkinnon saajaksi *Näytän missä asun* -albumin sävellyksistä ja sanoituksista.  

## Kappaleet
Kaikki kappaleet on säveltänyt ja sanoittanut Minja Koski, ellei toisin mainita.

# Näytän missä asun – 7.21
# Vilisee – 3.14 (san. Minja Koski & Saija Kivikangas)
# Miljoonatalon lapset – 4.35
# Kivillä ja kannoilla – 3.55
# Puhu mut pyörryksiin – 3.03
# Jatka – 5.19
# Iltapäivä – 3.07
# Jos tulen takaisin – 4.17 (säv. Minja Koski & Simo Saukkola)
# Puolipilvistä säätä – 5.18

## Arvostelut
* Soundi 
* Desibeli.net 

## Lähteet
Kapesitabiini

**Kapesitabiini** (C15H22N3O6F) on nukleosidijohdannaisiin kuuluva orgaaninen yhdiste. Yhdistettä käytetään lääketieteessä useiden syöpien hoitoon. Kapesitabiini kuuluu WHO:n laatimaan tärkeimpien lääkeaineiden luetteloon.

## Ominaisuudet ja käyttö
Rakenteeltaan kapesitabiini muistuttaa urasiilia. Se on aihiolääke, joka metaboloituu maksassa ja syöpäkasvaimessa entsyymien vaikutuksesta varsinaiseksi aktiiviseksi aineenvaihduntatuotteeksi fluorourasiiliksi. Fluorourasiili estää kasvaimissa tymidylaattisyntaasientsyymiä ja siten DNA:n synteesiä. Tällöin syöpäsolut eivät kykene lisääntymään. Kapesitabiini annostellaan tablettina. Sitä käytetään suolistosyöpien, rintasyövän ja vatsasyövän hoitoon.

## Haittavaikutukset
Kapesitabiinin aiheuttamia haittavaikutuksia voivat olla huonovointisuus, ripuli, käsi-jalkaoireyhtymä, sormenjälkien väliaikainen häviäminen, pääkipu, anemia ja neutropenia. Kapesitabiini voi olla myös myrkyllistä sydämelle. Dihydropyrimidiinidehydrogenaasientsyymin puutoksesta kärsiville lääkeainetta ei voi antaa, koska lääkeaineen metabolia on epätäydellistä.

## Valmistus
Kapesitabiinia valmistetaan nelivaiheisella synteesillä lähtien 5‐fluoriuridiinista.

## Lähteet
Talttumaton Tarzan (elokuva)

**Talttumaton Tarzan** on vuonna 1959 julkaistu elokuva. Elokuvan pääosissa esiintyvät Denny Miller ja Cesare Danova. Elokuva perustuu Edgar Rice Burroughsin kirjaan Tarzan, apinain kuningas ja vuonna 1932 julkaistuun samannimiseen elokuvaan.

## Näyttelijät

Lähde: 

## Lähteet
Pakistanin Muslimiliitto (Q)

**Pakistanin Muslimiliitto (Q)** eli PML-Q on pakistanilainen puolue. Q on lyhenne sanoista Quaid-e-Azam, Suuri johtaja, joilla viitataan Muhammad Ali Jinnahiin. Puolue syntyi erkaantumalla Pakistanin muslimiliitto N:sta, joka puolestaan oli eronnut Muslimiliitosta. Puolue perustettiin Pervez Musharrafin johdolla vuonna 2001, ja jo 2002 sillä oli tarpeeksi kannattajia, että se sai pääministerin paikan. Aatemailmaltaan puolue on keskustaoikeistolainen.

Puolueen alamäki alkoi huonosti menneistä vuoden 2008 parlamenttivaaleista. Sen jälkeen siitä on eronnut erilaisia ryhmittymiä, joista osa on solminut liittoja muiden puolueiden kanssa.

Vuoden 2018 parlamentin alahuoneen vaaleissa puolue sai yhden prosentin äänistä ja viisi paikkaa parlamentin alahuoneeseen. Puolueen puheenjohtaja on Chaudhry Shujaat Hussain

## Lähteet
Koikkalan koulu

**Koikkalan koulu** oli eteläsavolaisen Juvan kunnan Koikkalan kylässä toiminut alakoulu. Koulu oli Kirkonkylän koulun jälkeen Juvan seuraavaksi vanhin kansakoulu ja se perustettiin vuonna 1884. Koulu muodostaa osan Koikkalan kylän Museoviraston valtakunnallisesti merkittäväksi arvioimaa rakennettua kulttuuriympäristöä.  

Kyläkoulua kävi lukuvuonna 2018–2019 enää 14 luokka-asteiden 3–6 oppilasta (vuonna 2016 koulussa oli 23 alakoululaista). Koulu lakkautettiin toisen Juvan kyläkoulun kanssa elokuussa 2019 ja oppilaat siirrettiin Kirkonkylän kouluun. Koulurakennus myytiin samana vuonna yksityisomistukseen. Kaupan myötä yksityisomistukseen siirtyivät myös koulun alueella olevat muistomerkki ja liikuntakenttä.

## Lähteet

## Aiheesta muualla
*Koikkalan koulun koululaisten ryhmäkuva (1951) (juvanlehti.fi)
Kreikan parlamenttivaalit 2019

**Kreikan vuoden 2019 parlamenttivaalit** järjestettiin 7. heinäkuuta 2019. Vaaleissa valittiin 300 jäsentä seuraavalle nelivuotiskaudelle Kreikan parlamenttiin.

Vaalit järjestettiin etuajassa, koska pääministeri Aléxis Tsípras pyysi parlamentin hajottamista Syriza-puolueen kärsittyä tappion toukokuun 2019 europarlamenttivaaleissa ja Kreikan paikallisvaaleissa. Edelliset parlamenttivaalit olivat vuoden 2015 syyskuun parlamenttivaalit.

Vaaleissa ehdolla oli ehdokkaita 20 puolueesta tai vaaliliitosta. Vaaleissa käytettiin ensimmäisen kerran parlamenttivaaleihin uutta vaalipiirijakoa, jossa vaalipiirejä on 59 aiemman 56 sijasta.

Vaaleissa äänioikeutettuja oli  ja ääniä annettiin . Äänestysaktiivisuus jäi helteen vuoksi alhaiseksi, ja äänestysprosentti oli 57,78. Vaaleissa kuusi puoluetta läpäisi kolmen prosentin äänikynnyksen ja sai edustajia parlamenttiin. Vaalit voitti keskustaoikeistolainen Uusi demokratia, joka sai ehdottoman enemmistön, 158 paikkaa 300 paikasta. Pääministeriksi nousi puolueen johtaja Kyriákos Mitsotákis, joka muodosti Mitsotákisin I hallituksen.

## Tulokset

Vaalien tulokset olivat:

## Tulokset vaalipiireittäin

Vaalien tulokset vaalipiireittäin (59 kpl) olivat:

### Suurin puolue vaalipiireittäin

### Puolueiden paras ja heikoin vaalipiiri

## Lähteet

## Aiheesta muualla
Sekaleipä

**Sekaleipä** eli **sekahiivaleipä** on muodoltaan vaihteleva eri jauhoseoksista valmistettu ja hiivalla nostatettu leipä. Sen leipomisessa voidaan käyttää vehnän, rukiin, ohran ja kauran eri jauholaatuja, ja taikinan nesteenä vettä, maitoa tai piimää. Sekaleivän kuohkeus perustuu ydinvehnäjauhon sitkoon, siksi tällaista jauhoa tulee olla riittävästi (vähintään 70 %). Myös imeliä sekaleipiä voidaan valmistaa, tällainen on esimerkiksi piimälimppu.

Suomessa sekaleivästä käytetään monia kansanomaisia nimityksiä kuten kakkara, kakko ja rievä. Hiivaleivässä voi useita eri jauholaatuja, mutta pääosassa siinä ovat tavallisesti hiivaleipäjauhot. Eräs sekaleipätyyppi on mausteleipä ja myös runsaskuituisessa moniviljaleivässä käytetään eri viljalajeista saatuja jauhoja, mutta siinä on usein mukana leseitä ja siemeniä.

## Lähteet
* 
* 

### Viitteet